Օգոստոս է: Արարատյան դաշտը եռում է արևի ջերմությամբ: Հարսանիքի թափորն ուղևորվում է Վաղարշապատի Ս. Գայանե եկեղեցի, ուր կայանալու է պսակի արարողությունը: Դեռ ժամանակ կա: Մարդիկ ցրվել են վանքային համալիրի շուրջբոլորը փռված բերքատու ծառերի տակ, ցայտաղբյուրի մոտ: Մի քանիսը ծխում են, նկարվում: Ջահել աղջնակները խմբվել են մի տեղ ու խանդաղատանքով նայում են ձյունաճերմակ զգեստ հագած նորահարսին: